ముంబై: విమానయాన కంపెనీ ఇండిగోను నడిపిస్తున్న ఇంటర్గ్లోబ్ ఏవియేషన్.. జూన్తో ముగిసిన మొదటి త్రైమాసికానికి 811 కోట్ల రూపాయల నికర లాభాన్ని ప్రకటించింది. క్రితం ఆర్థిక సంవత్సరం ఇదే త్రైమాసికంలో ఆర్జించిన నికర లాభంతో పోల్చితే వృద్ధి 37.1 శాతంగా ఉంది. సమీక్షా త్రైమాసికంలో రాబడి 25.6 శాతం పెరిగి 5,955 కోట్ల రూపాయలకు చేరుకుంది. దేశీయ విమానయాన రంగంలో 40 శాతం మార్కెట్ వాటా ఈ కంపెనీ చేతిలోనే ఉంది. విమాన ప్రయాణికులు సంఖ్య పెరుగుతుండటం ఈ కంపెనీకి బాగా కలిసివస్తోంది. నిర్వహణ వ్యయాలను తగ్గించుకుంటుండటం కంపెనీకి లాభిస్తోంది. 135 విమానాల ద్వారా కంపెనీ సర్వీసులు అందిస్తోంది.
mumbai: vimaanayaana company indigonu nadipistunna interglob aviation.. joontho mugisina modati traimaasikaaniki 811 kotla roopaayala nikara labhanni prakatinchindi. kritam aardhika samvatsaram ide traimaasikamlo aarjinchina nikara laabhamtho polchithe vruddhi 37.1 saatamgaa undi. sameeksha traimaasikamlo rabadi 25.6 saatam perigi 5,955 kotla roopaayalaku cherukundi. desheeya vimaanayaana rangamlo 40 saatam market wata ee company chetilone undi. vimana prayaanikulu sankhya perugutundatam ee kampeneeki baga kalisivastondi. nirvahana vyayaalanu tagginchukuntundatam kampeneeki labhistondi. 135 vimaanaala dwara company sarveesulu andistondi.